

**މާފަރު ސްކޫލް**

**ނ. މާފަރު**

**ސެކިޔުރިޓީ ބެލެހެއްޓުމުގެ މަސައްކަތްކުރުމަށް ކުރިމަތިލާ ފަރާތްތަކަށް ދެވޭ މަޢުލޫމާތު**

1. ސްކޫލްތަކުގެ ސެކިޔުރިޓީ ބަލަހައްޓައިދޭނެ ފަރާތެއް ހޯދުމަށް އިޢުލާނުކުރާނީ އެ ސްކޫލަކުންނެވެ. ބިޑް ހުށަހެޅުމުގެ ރަސްމީ މުއްދަތަކީ 7 ދުވަހެވެ.
2. ބިޑް އިވެލުއޭޓް ކުރުމުގައި ޕޮއިންޓްދޭނީ ތިރީގައިވާ މިންގަނޑުތަށެވެ.

- މަސައްކަތުގެ އަގަށް 70 ޕޮއިންޓް

- ތަޖުރިބާ އަށް 18 ޕޮއިންޓް (ސެކިޔުރިޓީ ބެލެހެއްޓުމުގެ މަސައްކަތްކޮށްފައިވާ ކޮންމެ އަހަރަކަށް 6 ޕޮއިންޓް، ގިނަވެގެން 3 އަހަރަށް)

- ތަމްރީނުލިބިފައިވާ ސެކިޔުރިޓީ އޮފިސަރުން ބޭނުންކުރުމަށް 12 ޕޮއިންޓް (6 މީހުނާ ހަމައަށް މީހަކަށް 2 ޕޮއިންޓް)

1. ސަރުކާރު ބަންދުނޫން ދުވަސްތަކުގައި ޑިޔުޓީ ގަޑިއަކީ މެންދުރު 14:00 ން ހެނދުނު 8:00 އަށެވެ. ސަރުކާރު ބަންދު ދުވަސްތަކުގައި 24 ގަޑިއިރު ސެކިޔުރިޓީ ބަލަހައްޓަން ވާނެއެވެ.
2. ޑިޔުޓީގައި ހުންނަ މީހަކު އޮފީހުގެ ދިދަ ހެނދުނު 6:00 ޖަހާއިރު ނަގާ، އިރުއޮއްސި 6:00 ޖަހާއިރު ތިރިކުރަންވާނެއެވެ.
3. ޑިޔުޓީގައި މަދުވެގެން އެއް ވޮޗަރު ހުންނަން ވާނެއެވެ.
4. ޑިޔުޓީއެއްގެ ދިގުމިނަކީ ވަޒީފާއާއި ބެހޭ ޤާނޫނުގައި ބަޔާން ވެގެންވާ ގޮތުގެ މަތިން ގިނަވެގެން 8 ގަޑިއިރެވެ.
5. ޑިޔުޓީގައި ތިބޭ މުވައްޒަފުން(އަންހެން/ފިރިހެން) ތިބެންޖެހޭނީ ކޮންބައެއްކަން އެނގޭ ޔުނީފޯމެއް އަޅައިގެންނެވެ.
6. ޑިޔުޓީގައި ހުންނައިރު އިށީންނާނެ ގޮނޑިއާއި ޑިޔުޓީ ސްޓޭޝަން ކަނޑައަޅާނީ އެ ސްކޫލަކުންނެވެ.
7. ޑިޔުޓީގައި ހުންނަ ވޮޗަރު ބަލަހައްޓަންޖެހޭ ސަރަޙައްދު، މަގުތާކާއެކު ފާހަގަ ކުރެވިފައި އޮންނަންވާނެއެވެ.
8. ކޮންމެ މަހެއް ފެށުމުގެ 3 ދުވަސް ކުރިން ޖެހިގެން އަންނަ މަހުގެ ޑިޔުޓީ ރޯސްޓަރ ސްކޫލް އޮފީހަށް ހުށަހަޅަންވާނެއެވެ. އަދި ޑިއުޓީގައި ހުންނަ މުވައްޒަފަކު ބަދަލުވިޔަސް އެކަން އޮފީހުގައި އެވަގުތަކު ހުންނެވި ސިވިލް ސަރވިސްގެ އެންމެ އިސް މުވައްޒަފަކަށް އަންގަވަންވާނެއެވެ.
9. ބިޑް ހުށަހަޅުއްވާ ފަރާތުން މި މަސައްކަތް އޮގަނައިޒް ކުރާނެ ފަރާތެއްގެ މަޢުލޫމާތާއި ގުޅޭނެ ފޯނު ނަންބަރާއި ގުޅަންޖެހޭ މީހެއްގެ ނަމާއެކު ހުށަހަޅަންވާނެއެވެ.
10. ބިޑް ހުށަހަޅުއްވާ ފަރާތުގެ ޕްރޮފައިލްއެއް ހުށަހަޅަންވާނެއެވެ.
11. އަމިއްލަ ފަރުދުންނަށާއި، ކުންފުނި ، ޖަމްޢިއްޔާ ޖަމާޢަތްތަކުން ވެސް މިކަމަށް ކުރިމަތިލެވިދާނެއެވެ. މިކަމަށް ކުރިމަތި ލާފަރާތްތަކުގެ ތެރެއިން އެސްކޫލެއް ހުންނަ ރަށުގެ ފަރާތްތަކަށް އިސްކަންދެވޭނެއެވެ.
12. ގަވާއިދުން ރަޖިސްޓްރީކޮށްގެން ސެކިޔުރިޓީ ބެލެހެއްޓުމުގެ ޚިދުމަތްދޭ ފަރާތްތަކުން ރަޖިސްޓްރީގެ ކޮޕީއާއި، ޖީއެސްޓީ ރަޖިސްޓްރީގެ ކޮޕީ ހުށަހަޅަންވާނެއެވެ.
13. މަސައްކަތުގެ ތަޖުރިބާ ހުރިކަން ހާމަކޮށްދިނުމުގެ ގޮތުން އެފަދަ ފަރާތްތަކުން އޭގެކުރިން ސެކިޔުރިޓީ ބެލެހެއްޓުމުގެ މަސައްކަތް ކޮށްދީފައިވާ ތަންތަނުން ދޫކޮށްފައިވާ މަސައްކަތްކުރިކަން އަންގައިދޭ ލިޔުންތައް ހުށަހަޅަންވާނެއެވެ.
14. ބިޑްތައް އިވެލުއޭޓް ކުރެވޭނީ އެ ސްކޫލެއްގެ ބިޑް އިވެލުއޭޝަން ކޮމިޓީންނެވެ. އަދި މާކްސްދޭނެ އުޞޫލެއް ކަނޑައެޅިފައި އޮންނަންޖެހޭނެއެވެ.
15. ސްކޫލްގައި ބޭއްވޭ އެސްއެސްސީ / އެޗްއެސްސީ އިމްތިޙާނާއި، ޖީސީއީ އޯލެވެލް / އޭލެވެލް އިމްތިޙާނުގެ ސުވާލުކަރުދާސްތައް ސްކޫލްގެ ސެކިޔުރިޓީ ރޫމަށް ލީއްސުރެ، އެއިމްތިޙާނުތައް ނިމިގެން ޖަވާބު ކަރުދާސްތައް ނެރެންދެން ސްކޫލްގެ ސެކިޔުރިޓީ ރޫމްގެ ސެކިޔުރިޓީ ސްކޫލުން އަންގާގޮތެއްގެ މަތިން އިތުރު އަގަކާނުލައި ބަލަހައްޓާއިދޭން ވާނެއެވެ.
16. ޑިޔުޓީގައި ހުންނަ ވޮޗަރަކު ސްކޫލުގެ ބަގީޗާތަކަށް ހެނދުނާއި ހަވީރު ފެންދޭން ވާނެއެވެ.
17. ޑިޔުޓީގައި ތިބޭއިރު އިތުރުއަގަކާއި ނުލައި ސްކޫލުގައި ބާއްވާ ޖަލްސާތަކަށް ރޭވުމާއި ތަންތަން މަރާމާތުކޮށް ކުލައާއި ދަވާދުލުންފަދަ އަދި މި ނޫނަސް ސްކޫލުގެ މުއައްޒަފުންކުރާ މަސައްކަތްތަކުގައި ޢަމަލީގޮތުން ބައިވެރިވެ އެހީތެރިވެދޭންވާނެއެވެ.
18. ޑިޔުޓީގައި ތިބޭއިރު ޤަވާޢިދުން ގަޑިއަކު އެއްފަހަރު ސްކޫލްގެ ޢިމާރާތްތަކާއި ގޯތިތެރެއާއި އެންމެހައި ތަންތަން ބަލައި ޗެކްކޮށް، އެއިން ތަނަކަށް އެއްވެސް ގެއްލުމެއް ލިބޭފަދަ ހާދިސާއެއް ހިނގާފައިވާ ޑިޔުޓީ ލޮގް ފޮތުގައި ރެކޯޑްކޮށް އެކަމެއް ވަގުތުން ސްކޫލުން ޢައްޔަންކޮށްފައިވާ ފަރާތަކަށް އަންގަންވާނެއެވެ.
19. ޑިޔުޓީ ބަދަލުވާއިރު ކުރިން ހުރި ވޮޗަރު ، އަލަށް ޑިޔުޓީ އާ ޙަވާލުވާ މީހާއަށް ސްކޫލްގެ ޢިމާރާތްތަކާއި އެންމެހައި މުދަލާއި ތަންތަން ދައްކައި، އެއްވެސް ގެއްލުމެއް ވެފައިހުރިތޯ ރަނގަޅަށް ޗެކްކުރަން ވާނެއެވެ.
20. ޑިޔުޓީގައި ތިބޭ މުވައްޒަފުން ތިބެންޖެހޭނީ ކޮންބައެއްކަން އެނގޭ ޔުނީފޯމެއް އަޅައިގެންނެވެ. އަދި އެމީހެއްގެ ނަންކާޑެއް ހަދައި ބޭރަށް ފެންނާނެހެން ޔުނިފޯމުގެ ޖީބުގައި ނުވަތަ ކަރުގައި އަޅުވާފައި ހުންނަންވާނެއެވެ.
21. ޤަވާޢިދުން ސެކިޔުރިޓީ ބަލަހައްޓަންޖެހޭ ގަޑިއެއްގައި ގުދުރަތީ ގޮތުން ލިބޭ ގެއްލުންތައް ފިޔަވައި ސްކޫލްގެ ޢިމާރާތްތަކަށާއި މުދަލަށް ލިބޭ ގެއްލުންތަކަށް މަސައްކަތާ ހަވާލުވި ފަރާތުން ޒިންމާ ވާންޖެހޭނެއެވެ.
22. ޑިޔުޓީގަޑީގައި ތިބޭ ގަޑިތަކުގައި ކަމާނުބެހޭ އެއްވެސް މީހަކު ސްކޫލްގެ ގޯތިތެރެއަށާއި، ޢިމާރާތްތަކުގެ ތެރެއަށް ވައްދައިގެން ނުވާނެއެވެ.
23. ވޮޗަރުންގެ ގޮތުގައި ތިބޭ މީހުންނަކީ އަޚުލާޤީ ގޮތުން ސްކޫލްތަކުގައި މަސައްކަތްކުރުމަށް އެކަށީގެންވާ ބައެއްކަން ކަށަވަރުކުރުމަށްޓަކައި، ސެކިޔުރިޓީ ބެލެހެއްޓުމުގައި ބޭނުންކުރަންވާނީ، ވޭތުވެދިޔަ 5 އަހަރުދުވަހުގެ ތެރޭގައި ޤާނޫނީ ނުވަތަ ޝަރުޢީ ކުށެއްކުރިކަން ޝަރީއަތަށް ސާބިތުވެފައިނުވާ ފަރާތްތަކެވެ. އަދި މަސްތުވާ ތަކެތީގެ މައްސަލައެއްގައި ނުވަތަ ބަދުއަޚުލާޤީ މައްސަލައެއްގެ ތުހުމަތު ކުރެވިފައިވާ އެއްވެސް މީހަކު މިކަމުގައި ބޭނުންކޮށްގެން ނުވާނެއެވެ. މިގޮތުން މިކަމަށް ކުރިމަތިލާ ފަރާތްތަކުގެ ކުށުގެ ރެކޯޑް ފޯމް ހުށަހަޅަންވާނެއެވެ.
24. މި މަސައްކަތުގައި ގެންގުޅުއްވަންވާނީ ޢުމުރުން 18 އަހަރުފުރިފައިވާ، ޢުމުރުން 55 އަހަރުންދަށުގެ ޞިއްޙަތުގެ ގޮތުން އެކަށީގެންވާ ދިވެހި ރައްޔިތުންނެވެ. (ޑިއުޓީކުރުމަށް އެއްވެސް ވަގުތެއްގައި އަށާރައަހަރު ނުފުރޭ ކުޑަކުދިން އަދި ސްކޫލުކުދިން ވެސް ބެއިތިއްބުމަކީ މަނާ ކަމެކެވެ. އަދި ޑިއުޓީކުރާގަޑީގައި ކުޑަކުދިންނާއި ރައްޓެހި ރަހުމަތްތެރިން ސްކޫލުގެ ތެރެއަށް ވެއްދުމަކީ ވެސް މަނާކަމެކެވެ.)
25. ޑިއުޓީ ކުރާ ވޮޗަރުންނާއި ގުޅުމަށްޓަކައި އެކަމަށް ޙާއްޞަކުރެވިގެން ވަކި ފޯނެއް ވޮޗަރުންގެ އަތުގައި އޮންނަންވާނެއެވެ. އެގޮތުން އޮންނަ ފޯނު ނަމްބަރ ސުކޫލުގެ ސެކިއުރިޓީ ބެލެހެއްޓުމާއި ހަވާލުވެ ހުރި މުވައްޒަފަށް ދޭންވާނެއެވެ.
26. ސްކޫލުން އެދިއްޖެ ހާލަތެއްގައި ސްކޫލުގައި ހިންގާ އިތުރު ހަރަކާތްތަކުގައި އެއިރެއްގައި ޓިއުޓީގައި ހުންނަ ވޮޗަރެއްގެ ފަރާތުން ސްކޫލުން އެދޭ ކަންކަމުގައި އެހީތެރިކަން ދޭންވާނެއެވެ.

**ނޯޓް: ސެކިއުރިޓީ ބެލެހެއްޓުމުގައި މަތީގައި ބަޔާންކޮށްފައިވާ އުސޫލުތަކަށް އަމަލުކުރާ މިންވަރު ބެލުމަށް މަހަކު އެއްފަހަރު ސެކިއުރިޓީ ބެލެހެއްޓިގޮތުގެ އެނަލިސިސްއެއް ހެދޭނެއެވެ. އެގޮތުން ހެދޭ އެނަލިސިސްގައި މަތީގައިވާ ނުގުތާތަކަށް އަމަލުނުކުރާކަން ޖެހިޖެހިގެން 3 މަސްދުވަހު ފާހަގަކުރެވިއްޖެ ނަމަ ފުރަތަމަ ފަހަރަށް ނަސޭހަތްދެވި ދެވަނަފަހަރަށް ލިޔުމުން އެކަން އެނގި އަދި 3 ވަނަ ފަހަރު އެގްރިމެންޓް ބާތިލުކުރެވޭނެއެވެ.**

 ބިޑް ހުށައަޅަންޖެހޭ ތާރީޚް 09 ޑިސެމްބަރ 2020 ވާ ބުދަ ދުވަހުގެ 10:00